open-index/open-wikipedia-markdown huggingface dataset:
Full Metal Jacket

***Full Metal Jacket*** é a penúltima película de Stanley Kubrick baseada na novela *The Short-Timers* de Gustav Hasford, contén a súa visión moi persoal do conflito de Vietnam. A película foi aclamada pola crítica e o público, a pesar da súa notable dose de violencia.

## Sinopse 
A cinta está claramente dividida en dúas partes: a primeira no campo de adestramento dun pelotón do Corpo de Marines dos Estados Unidos que se preparan para a guerra; a segunda é xa propiamente o campo de batalla en Vietnam. No primeiro segmento de película, Kubrick céntrase en tres personaxes: o sarxento Hartman (interpretado, cunha extensa e ofensiva linguaxe, polo militar real R. Le Ermey) e os soldados Pyle (Vincent D'Onofrio) e Joker (Matthew Modine), o primeiro un cadete gordo e torpe. Na segunda parte, os soldados, feitos "máquinas para matar", atópanse xa na guerra, sendo Joker un correspondente de guerra.

## Comentarios 
Con referencias ás películas de John Wayne, á cultura pop norteamericana da década de 1960 e ata ó club de Mickey Mouse, Kubrick converteu *Full Metal Jacket* nunha película de culto. Estreada só uns meses logo da tamén épica de Vietnam, *Platoon* de Oliver Stone, a película céntrase máis nos personaxes e nas súas relacións. A cámara segue incesantemente o sarxento en toda a primeira metade da cinta, dando un toque de realismo á posta en escena. A cámara en man tamén segue os soldados na segunda parte, mentres se enfrontan a un desapiadado francotirador.

## Orixe do título 
O título orixinal *Full Metal Jacket* fai referencia ó tipo de munición habitual nas armas persoais de guerra, como rifles de asalto, pistolas, e metralladoras. É a típica bala redondeada usada en armas curtas, como 9&nbsp;mm ou cal. 38; ou ben afiada como o calibre 7.62×51mm OTAN, munición do M-14 e o M-16 usados polo Exército dos Estados Unidos en Vietnam, co que na sociedade dos Estados Unidos, tan habituada ó uso de armas e familiarizados con estas, o título é unha "chiscadela" que xa dá pistas do contido da película.

## Véxase tamén 
### Ligazóns externas 
* Recensión en FilmAffinity
* Recensión en IMDb, .
Víctor Coyote

**Víctor María Aparicio Abundancia**, máis coñecido como **Víctor Coyote**, nado en Tui en 1958, é un artista polifacético galego.

## Traxectoria 
En 1981 comezou a súa carreira musical, coincidindo coa movida viguesa e coa movida madrileña. Movementos culturais a medio camiño entre o underground e a cultura de masas.

Nesa primeira etapa que se inicia en 1979 formou parte do grupo Los Coyotes, que liderou a canda Fernando Gilabert. Desta formación tomou o seu alcume **Victor Coyote**. A partir de 1988 o grupo muda de nome, e pasa a chamarse Los Coyotes de Víctor Abundancia, co que gravan *Esta noche me voy a bailar*, un dos seus grandes éxitos.

Posteriormente continuou a súa carreira en solitario, tanto con alcume de **Víctor Coyote** coma co de **Víctor Abundancia**. Achegouse ó público infantil galego a través das súas colaboracións no programa Xabarín Club, para o que gravou temas coma "Pode ser", que aparece na compilación *A Cantar con Xabarín*. Ademais, o seu tema "Jaguarundi" foi o tema escollido por TVE como banda sonora da Vuelta Ciclista a España de 1995.

Ademais de á música, tense dedicado tamén ó deseño e á pintura, e ten traballado en multitude de exposicións, mostras, gravacións e traballos audiovisuais. Como actor, fixo pequenos papeis en varios filmes.

## Obra 
### Con Los Coyotes 
* *Extraño corte de pelo* (EP, 1982)
* *Ella es tan extraña* (maxisingle, 1983)
* *Aquí estoy de nuevo* (single, 1983)
* *El mono* (maxisingle, 1984)
* *Mujer y sentimiento* (LP, 1985). Deste álbum extrae tamén *Como un extranjero* (single, 1985), cun tema novo.
* *Las calientes noches del barrio* (LP, 1987). Deste álbum extrae *La estación del amor* (single, 1987).
* *De color de rosa* (LP, 1988). Deste álbum extrae *De color de rosa* (maxisingle, 1988), e *Esta noche me voy a bailar* (maxisingle, 1989).
* *Puro semental* (LP, 1989), dos que extrae *El típico español* (single en 1990 e maxisingle en 1990), e *Corazón de reloj* (single, 1990)

#### Recompilatorios 
* *Tocando sus éxitos* (LP, 1991, que inclúe un tema novo titulado *Aguas bravas*. Precisamente desa peza publica un single *Aguas bravas*, en 1991.
* *Amor de hermano* (CD, 1996)
* *300 kg* (disco-libro, 2004). 
* *La estación fantasma. Grabaciones completas de la Era Punkabilly 80-85* (vinilo, 2009).

### Como Víctor Coyote 
* *Lo bueno, dentro* (CD, 1995), do que extrae o CD single *Sólo el oído trabaja* (1995).
* *Lucha de migajas* (CD, 2000). Deste álbum extrae un single, *Coches, carros, naves, bugas*, en 2000.
* *Amor apache* (CD single, 2002). Neste álbum participan tamén Fangoria e fan remesturas Cortesse, + de lo mismo, Javier García, Los Niños Digitales, e 3PO. 
* *¿A qué viene ahora silbar?* (minielepé, 2004).
* *Afranio*, documental sobre Antón Alonso Ríos.
* *Joven de cuello vuelto* (CD single, 2010).
* *Dos años luz y cuarto* (CD, 2011).
* *De pueblo y de río* (CD, 2014). neste álbum inclúe versións en portugués de Roberto Carlos, de Amália Rodrigues ou de Jorge Ferreira.

## Véxase tamén 
### Ligazóns externas 
* Axencia Audiovisual Galego
Mickey Mouse

**Mickey Mouse** é un personaxe de debuxos animados e emblema da compañía Disney. Creado en 1928, é un rato antropomórfico. Walt Disney prestou a súa voz ó personaxe desde 1929 ata 1946, cando foi substituído polo técnico de son Jimmy MacDonald. Desde 1977 a voz é de Wayne Allwine. Ó longo dos anos Mickey apareceu en debuxos animados, tiras cómicas, videoxogos, e converteuse na icona da compañía Walt Disney.

## Orixe 
miniatura|esquerdaMickey Mouse creouse como substituto de Oswald the Lucky Rabbit, un personaxe de banda deseñada creado en 1927 por Ub Iwerks para o estudio Disney con contrato co produtor Charles Mintz para a Universal Studios, que se comprometía a realizar 26 curtametraxes cun orzamento de 2250$ por filme que adquire popularidade e na primavera de 1928, Disney pídelle a Mintz un aumento do orzamento dos filmes ata 2500$, ao que Mintz retruca cunha petición de baixada do presuposto nun 20% a porcentaxe dos benefecios, lémbrandolle que era a Universal a que tiña os dereitos dos personaxes e tiña so contrato a varios dos debuxantes de Disney, este negouse a chegar a un acordo pero cumpriu o contrato e produciu os filmes que lle restaban de Oswald. Tras a crise o novo estudio de Disney apenas contaba con Ub Iwerks, Les Clark e Wilfred Jackson. A lenda oficial explica que foi creado por Walt Disney durante unha viaxe en tren, e que o seu nome inicial foi *Mortimer*, pero que cambiou a *Mickey* a petición da súa esposa, Lillian. Segundo Bob Thomas, a lenda do nome é ficticia, e cita o caso dun personaxe chamado Mortimer Mouse, que naceu en 1936, tío de Minnie Mouse. A versión máis verosímil é Disney pediu a Iwerks que deseñara ideas para un novo personaxe, realizando varias ideas baseadas en animais, unha vaca e un cabalo que Disney rexeitou, pero máis tarde retomáronse como Clarabelle Cow e Horace Horsecollar.. Mickey non é máis que unha variación do personaxe de Oswald. A Walt Disney hai que atribuírlle tanto a voz do personaxe (dobrouno durante 17 anos) como a personalidade e o carácter do rato.
The Walt Disney Company celebra o aniversario de Mickey o 18 de novembro de 1928, a raíz da estrea de *Steamboat Willie*, primeira curtametraxe sonora de debuxos animados.

## Notas 
## Véxase tamén 
### Outros artigos 
* Minnie Mouse
* Mickey Mouse Protection Act

### Ligazóns externas 
* A páxina de Mickey 
* Mickey-Mouse.com 
* Disney.es
* Toonopedia: Mickey Mouse
* A orixe de Mickey Mouse 
* Tiras cómicas de outubro de 1930
* Disneyshorts.org
* 
* Disney Legends
Río Potomac

miniatura|dereita|260px|O **río Potomac** visto dende Mount Vernon
O **río Potomac** flúe ata a Baía de Chesapeake, e atópase na costa Atlántica dos Estados Unidos. O río mide aproximadamente 665&nbsp;km., cunha zona de influencia de preto duns 38.000&nbsp;km². O Potomac é o 4º río da costa Atlántica estadounidense en termos de área irrigada, e ocupa o posto 21 na clasificación do país. Máis de 5 millóns de persoas viven nas ribeiras do río Potomac, onde as precipitacións subministran mais de 8 m³ (8000 litros) de auga por persoa cada ano.

## Xeografía 
O río forma parte da fronteira entre Maryland e Washington, D.C. na ribeira esquerda e Virxinia Occidental e Virxinia na ribeira dereita. A rama baixa do río Potomac está considerado como parte de Maryland, cá excepción dunha pequena porción que se atopa no Distrito de Columbia. Exceptuando unha pequena porción das súas augas iniciais en Virxinia Occidental, a rama norte do río Potomac se considera parte de Maryland ata a parte máis baixa do nivel da auga na ribeira oposta. Na rama sur do río Potomac, este cruza o estado de Virxinia Occidental exceptuando o seu inicio que está en Virxinia.

O río Potomac recorre 616 Km. (383 millas) dende Fairfax Stone en Virxinia Occidental hata Point Lookout en Maryland e rega uns 38018&nbsp;km⊃2. O caudal medio é de 306.600 litros por segundo. O maior caudal rexistrado no Potomac pasando por Washington foi en marzo de 1936, cando este chegou ata os 12.000.000 litros/segundo. O caudal mais baixo rexistrado foi no mesmo lugar con 17.000 litros por segundo en setembro de 1966.

O río ten 2 fontes. A fonte para a rama norte atópase en Fairfax Stone, na fronteira dos condados de Grant, Tucker e Preston de Virxinia Occidental. A fonte da rama sur atópase preto de Hightown ó norte do condado de Highland, Virxinia. As dúas ramas do río conflúen ó leste de Green Spring no condado de Hampshire (Virxinia Occidental) para formar o Potomac.

Unha vez que o Potomac cae dende o Piedmont cara a planicie preto da costa, as mareas teñen maior forza. Nótase dende Washington, D.C. en diante. A salinidade no estuario do río crece cá proximidade á desembocadura. O estuario faise mais amplo, alcanzando os 17&nbsp;km na boca do río, entre Point Lookout (Maryland) e Smith Point (Virxinia) antes de desembocar na Baía de Chesapeake.

## Ligazóns externas
Hadiboh

**Hadiboh** (en árabe حاديبو tamén transcrito *Hadibu*, *Hadibuh* e *Hudaybu*, e tamén denominada **Tamrida**) é a capital administrativa da illa de Socotra e do seu arquipélago, que pertencen a Iemen. Ten 8,545 habitantes (census 2004).

## Descrición 
Está situada na costa norte da illa, sobre o litoral do océano Índico, ao pé da montaña Jabal al-Jabir.

A cidade experimentou un espectacular crecemento nos anos últimos, pasando de ter uns 2.000 habitantes a mediados do século XX aos cerca de 9.000 que se lle calculan actualmente. Nas proximidades conta cun aeródromo. O seu pequeno porto marítimo só é utilizábel a metade do ano.

Durante o século XIX e a primeira metade do século XX residía con frecuencia na cidade o sultàn mahra de Kishn e Socotra, que subsistíu como soberano protexido polos británicos até o ano 1967. No exilio seguiu reivindicando os seus dereitos.
Comparativo

O **comparativo** ou tamén chamado ás veces **ecuativo**, é un caso que expresa a comparación, a asimilación ou a identidade. 
O ecuativo foi usado na historia por unhas poucas linguas. Foi empregado no sumerio.

## Exemplos
En sumerio, o ecuativo formábase engadindo o sufixo -gin7 ao nome:
: lugal - 'rei', lugal-gin7, 'coma un rei'
: nitah-kalaga - 'home forte', nitah-kalaga-gin7 - 'coma un home forte'

En oseto, o ecuativo é marcado pola terminación *-ау* (pron. [au]) :
: *фæт* — frecha, *фæтау* — coma unha frecha.
: *Ницы фенæгау йæхи акодта* — lit. *Ren vedo-coma si mesmo fixo* (« [el ou ela] finxiu non ver ren»)

En quechua, utilízase o sufixo *-naw* (variantes centrais) ou *-hina* (variantes periféricas) :
: *khuchi-hina-n mikhu-n* — Come coma un porco.

## Homonimia 
O **ecuativo** pode tamén designar un grao de comparación do adxectivo : é por tanto un sinónimo de *comparativo de igualdade*. O termo é empregado particularmente na descrición das linguas célticas.

## Notas
## Véxase tamén
### Outros artigos
*Caso gramatical.
* O comparativo galego.

### Ligazóns externas
Definición do comparativo (SIL International) .
Río Suriname

miniatura|dereita|300px|O río Suriname en Leonsberg
miniatura|dereita|300px|Localización do río Suriname en América do Sur
O **río Suriname** é un río de América do Sur, que percorre o país homónimo, ao que dá nome, durante 480&nbsp;km e desembocar finalmente no océano Atlántico.

## Curso 
O Suriname ten as súas fontes nas Montañas da Guaiana na lindes entre as Montañas Wilhelmina e os Montes Eilerts de Haan, zona na que é coñecido como o Gran Río (sic en español). Pasa logo por Brokopondo, Berg en Dal, despois entre ast comunidades trashumantes de Klaaskreek e Nieuw-Lombé, Jodensavanne, Carolina, Ornamibo e Domburg, antes de alcanzar a capital Paramaribo, na beira esquerda, e Meerzorg na beira dereita.  En Nieuw Amsterdam xuntaselle o Commewijne, que é o seu afluente máis importante, e moi loguiño, no areal de Braamspunt rende as súas augas no océano Atlántico.

### Encoros 
O Suriname ten varios rápidos e cachoeiras, así como algúns encoros, o maior dos cales é o Afobakadam.

### División en dous brazos 
O curso do río é interrompido polo Brokopondo Reservoir, que divide o río en dúas seccións. A corrente superior flúe case enteiramente só polo distrito de Sipaliwini, mentres que a inferior constitúe o curso principal e atravesa os distritos de Brokopondo, Para, Commewijne, Wanica e por último o de Paramaribo.

## Navegación fluvial
O Suriname é unha vía de transporte vital para o país. Os barcos poden entrar desde o Atlántico en Braamspunt, para descargar ou cargar no porto de Paramaribo (xusto no sur do centro da cidade), a 15&nbsp;km da foz do río, ou ben seguir río arriba até os portos de Smalkalden e Paranam - a uns 30&nbsp;km de Paramaribo -, que son puntos vitais para a indistria de aluminio.

## Pontes
Hai dúa pontes principais sobre a corrente do Suriname. No ano 2000, foi inaugurada a ponte Jules Wijdenbosch en Paramaribo, que permite comunicar a capital coa zona oriental do país. 
En Carolina, a uns 50&nbsp;km ao sur de Paramaribo, existe unha ponte de madeira sobre o río.
Amandi, Sober

**Santa María de Amandi** é unha parroquia do concello de Sober, na comarca de Terra de Lemos, na provincia de Lugo. Segundo o IGE, no ano 2007 tiña unha poboación de 66 habitantes, 32 eran homes e 34 eran mulleres.

Limita coas parroquias de Doade ao norte e oeste, Lobios e Pinol ao oeste, e con Sacardebois, San Lourenzo de Barxacova, Cristosende e Lumeares ao sur, estas últimas na provincia de Ourense e separadas de Amandi polo río Sil.

## Lugares e parroquias
### Lugares de Amandi
### Parroquias de Sober
## Notas
## Véxase tamén
### Outros artigos
*Lugares de Sober
Garfield (homónimos)

**Garfield** pode referirse a:

## Banda deseñada
*Garfield*, a tira cómica creada por Jim Davis.
*Garfield, o gato protagonista da historieta.
**Aquí vén Garfield* (*Here comes Garfield*), o primeiro especial de debuxos animados.
**Garfield e mailos seus amigos* (*Garfield and Friends*), a segunda serie de debuxos animados.
**Garfield: The Movie*, a película baseada na historieta cómica.
**Garfield: A Tail of Two Kitties*, a secuela da película orixilal de Garfield.
**Garfield Gets Real* (*Garfield faise real*), unha película de animación por ordenador baseada no cómic.

## Lugares
*O condado de Garfield en Utah, Estados Unidos.

## Persoas
*James Garfield, vixésimo presidente dos Estados Unidos.
Jean de La Fontaine

**Jean de La Fontaine**, nado en Château-Thierry, na rexión de Aisne, o 8 de xullo de 1621 e finado en París o 13 de abril de 1695. foi un poeta francés. Está enterrado no cemiterio parisiense de Père-Lachaise. O monumento funerario foi clasificado *Monument historique* por un decreto de novembro de 1983.

## Traxectoria 
[esquerda|miniatura|Monumentos funerarios de **La Fontaine** e [Molière|Moliére.]]
Procedente dunha familia de comerciantes de teas en proceso de ennobrecemento, pasou os seus primeiros anos en Château-Thierry, na mansión que os seus pais compraron en 1617 ao casar. La Fontaine traballou de mestre particular até 1671. O poeta mantivo esa casa até 1676, após ter malgastado a fortuna do seu pai. Catalogada como monumento histórico en 1887, a casa do fabulista alberga agora o museo Jean-de-La-Fontaine.

As súas fábulas foron ilustradas por diferentes personalidades ao longo dos séculos, así Grandville ilústrarías no 1838, no 1867, Gustave Doré; e nos naceres do século XX realizaría o propio Benjamin Rabier.

Os seus contos e novelas están inspirados en Ariosto, Boccaccio, François Rabelais e Margarida de Navarra.  Tamén é autor de *Contes,* que rozaban, ou mesmo transgredían a moral da época, adaptados ao cine por José Bénazéraf. En 1683 converteuse en membro da Academia Francesa. 

A súa obra principal publicada foi unha adaptación (1654) de *Eunuco*, do dramaturgo romano Terence. Porén, a súa fama literaria reside nos seus *Contos e historias en verso* (1644), que foi incluído pola Igrexa no seu Índice de Libros Prohibidos en 1703 até a súa última edición de 1948.

Foi membro dun destacado grupo literario francés que incluía aos dramaturgos Molière e Racine, e ao crítico e poeta Nicolas Boileau-Despréaux.

## Obras 
* *Adonis* (1658)
* *Élégie aux nymphes de Vaux* (1661)
* *Ode au roi* (1663)
* *Contes et Nouvelles* (1665)
* *Fables* (1668)
* *Amours de Psyché et de Cupidon* (1669)
* *Recueil de poésies chrétiennes et diverses* (1671)
* *Poème de la captivité de saint Malc* (1673)
* *Daphné* (1674)
* *Nouveaux Contes* (1674)
* *Astrée* (1691)
* *Chech*
* *O lobo e o cordeiro*
* *Tot* (1692)

## Notas 
## Véxase tamén 
* Fábulas de La Fontaine
Barantes, Sober

**San Xoán de Barantes** é unha parroquia do concello de Sober, na comarca de Terra de Lemos, na provincia de Lugo. Segundo o IGE, no ano 2007 tiña unha poboación de 60 habitantes, 31 eran homes e 29 eran mulleres.

Limita ao norte coa parroquia de Figueiroá, ao oeste coa de Bolmente, ao leste coa de Santiorxo, e ao sur coa de Caxide, no concello ourensán de Parada de Sil, do que está separada polo río Sil.

## Lugares e parroquias 
### Lugares de Barantes 
### Parroquias de Sober 
## Notas 
## Véxase tamén 
### Outros artigos 
* Lugares de Sober
Brosmos, Sober

**Santa Cruz de Brosmos** é unha parroquia do concello de Sober, na comarca de Terra de Lemos, na provincia de Lugo. Segundo o IGE, no ano 2007 tiña unha poboación de 55 habitantes, 27 eran homes e 28 eran mulleres.

## Lendas
Disque en Brosmos existiu un lugar chamado Ibia, fundado polos Ibios, descendentes de Noé. A lenda conta que cando rematou o Diluvio, Noé e os seus fillos subiron polo Miño e o Sil ata chegar a Brosmos, onde se instalaron, estendendo o cultivo da vide. Crese que algúns dos restos do lugar son as casas daqueles ibios.

## Lugares e parroquias
### Lugares de Brosmos
### Parroquias de Sober
## Notas
## Véxase tamén
### Ligazóns externas 
* Galicia encantada 

### Outros artigos
*Lugares de Sober
Canaval, Sober

**San Pedro de Canaval** é unha parroquia do concello de Sober, na comarca de Terra de Lemos, na provincia de Lugo. Segundo o IGE en 2010 tiña 190 habitantes (90 homes e 100 mulleres), 35 menos ca en 1999.

## Topónimo
O topónimo galego *Canaval* fai referencia a un lugar poboado de canas.

## Patrimonio
Dentro da arquitectura relixiosa destaca a igrexa de San Pedro, e na Ponte hai un peto de ánimas. Entre a arquitectura civil salienta Vila Consuelo. Nesta parroquia está a estación de Canaval.
## Lugares e parroquias 
### Lugares de Canaval 
### Parroquias de Sober 
## Notas 
## Véxase tamén 
### Outros artigos 
* Lugares de Sober
Doade, Sober

**San Martiño de Doade** é unha parroquia do concello de Sober, na comarca de Terra de Lemos, na provincia de Lugo. En 2016 tiña 120 habitantes (57 homes e 63 mulleres), nos lugares do Bidual, Castro, Ceceda, Doade, Francos, A Lampaza, Mourentán, Vilachá e Vilar de Mouros.
 

## Xeografía
Limita ao norte e leste co concello de Monforte de Lemos, ao oeste coa parroquia de Brosmos, e ao sur coa parroquia de Amandi e cos concellos ourensáns da Teixeira e Castro Caldelas, dos que está separado polo río Sil.

En plena Ribeira Sacra, é coñecida polas súas viñas e adegas desa denominación de orixe. Algunhas das vides atópanse en pendente, na ribeira dereita do río Sil, que forma nesa zona un profundo canón. Entre o seu patrimonio destacan a igrexa parroquial, do século XVII, as capelas de San Pedro e Santo Amaro, a fonte de San Xermán e os miradoiros sobre o canón.

As localidades da Lambaza e Vilar de Mouros forman un exclave de 5,4 quilómetros cadrados de superficie que está situado 450 metros ao leste do resto da parroquia. Este exclave limita ao norte, leste e oeste con Monforte de Lemos e ao sur co río Sil.

## Galería de imaxes 

File:Doade, Sober. Ribeira Sacra, Lugo. Galiza.jpg
File:Capela de Santo Mauro, Doade, Sober, Galiza - Lugo.jpg|Capela de Santo Amaro

### Lugares de Doade 
### Parroquias de Sober 
## Notas 
## Véxase tamén 
### Outros artigos 
* Lugares de Sober
Rosende, Sober

**San Miguel de Rosende** é unha parroquia do concello de Sober, na comarca de Terra de Lemos, na provincia de Lugo. Segundo o IGE, no ano 2007 tiña unha poboación de 105 habitantes.

Atópase a 3&nbsp;km ao oeste da vila de Sober, a uns 673 m de altura, na beira esquerda do río Cabe.

## Xentilicio 
O seu xentilicio é **rosendino**.

## Economía 
O sector primario, dedicado á gandaría bovina criada para consumo e a cría porcina, xunto coa agricultura orientada ao cultivo da vide, son as fontes de ocupación da poboación. En Rosende hai unha adega destinada a elaborar viños mencía e godello, incluídos no consello da denominación de Orixe Ribeira Sacra e clasificados na subzona regulada da ribeira do Miño.

Outras actividades do sector dos servizos están asociadas á Escola de Hostelería da Fundación Belarmino Fernández, no pazo de Ribas, ou á Casa Grande de Rosende, establecemento de turismo rural integrado na rede Pazos de Galicia.

## Patrimonio 
A igrexa parroquial foi reconstruída en diversas ocasións. O edificio orixinal pertencía ao mosteiro de San Miguel de Rosende, da orde de San Bieito e existente polo menos desde 1246, dependente como priorado do mosteiro de Santo Estevo de Ribas de Sil. Do primitivo edificio consérvanse restos románicos decorativos na torre campanario, mentres que o anexo do antigo priorado presenta unha balconada de estilo señorial. No interior gárdase un interesante retablo maior de estilo rococó con dúas alturas.

A casa grande de Rosende, tamén coñecida *A Casa das Señoritas*, é un pazo que data do ano 1511. Foi rehabilitada a finais do século XX e na actualidade funciona como casa de turismo rural. De sobria fachada destaca a súa torre, a solaina que da cara a un patio traseiro e o seu coidado interior.

As festas patronais celébranse o último sábado de setembro. Tamén son populares as festas da Virxe do Carme.

## Lugares e parroquias 
### Lugares de Rosende 
### Parroquias de Sober 
## Notas 
## Véxase tamén 
### Outros artigos 
* Lugares de Sober
### Ligazóns externas 
* 
* Casa Grande de Rosende
Aventura

miniatura|300px|Fotografía dunha aventura. 
Unha **aventura** é unha experiencia de natureza arriscada normalmente composta de eventos inesperados. Unha aventura pode constar de tarefas arriscadas, encontros con persoas, cousas ou situacións impactantes, a realización de metas importantes na vida dun individuo, ou un arriscado proxecto de negocios.

A experimentación dunha aventura pode crear estimulación física e psicolóxica no individuo, que pode ser considerada contraproducente (por exemplo, o medo) ou beneficiosa (incremento na autoestima) dependendo do desenlace de devandita aventura. Para algunhas persoas, a aventura vólvese un factor moi importante nas súas vidas. Ver *deporte extremo*.

## Aplicacións do termo 
A aventura é un concepto que pode aplicarse en varios contextos e situacións. Por exemplo, é un elemento clave na narrativa literaria, o drama e o entretemento derivado destas fontes, tal como os xogos de rol. é un xénero cinematográfico e un concepto que se alude moito en varias campañas publicitarias que desexan apelar ao interese dun público novo. Tamén se entende por aventura unha relación, a miúdo ilícita e/ou informal, entre dúas persoas atraídas entre si.
Poliformismo

miniatura|dereita|250px|Mosca común da froita
O **poliformismo** é a presenza de dúas ou máis variantes herdables para unha mesma característica que coexisten dentro dunha poboación.

Esta característica pode ser apreciable tanto a nivel morfolóxico, como o número de porcas en *Drosophila melanogaster* (mosca común da froita), como a nivel molecular, tal é o caso das alozimas.
O bebedor de asente

***O bebedor de asente***, no orixinal francés ''Le Buveur d'absinthe*, é unha tea realizada polo pintor Édouard Manet en 1856. Constitúe a primeira obra orixinal do artista, realizada na súa xuventude. O estilo claramente realista e prosaico do lenzo simboliza unha verdadeira ruptura coa formación recibida polo seu antigo mestre, Thomas Couture. Así mesmo, a obra posúe unha forte influencia da pintura do español, Diego Velázquez e o seu *Ménippe''.
El Cubo del Vino

**El Cubo del Vino**, **El Cubo de la Tierra del Vino** ou **El Cubo** é un concello da provincia de Zamora, na comunidade autónoma de Castela e León; dentro da comarca de Tierra del Vino. Esténdese por unha área de 34&nbsp;km² onde no ano 2007 vivían 428 habitantes. Está situado a tan só 29&nbsp;km da capital da provincia, Zamora. a economía deste pobo xira arredor da vide e da agricultura en xeral.

## Demografía
Evolución da poboación cubina dende a década dos 50 ata agora:

ImageSize  = width:450 height:370
PlotArea   = width:400  height:300 left:50 bottom:45

DateFormat = yyyy
Period     = from:0 till:1000

TimeAxis   = orientation:vertical
ScaleMajor = unit:year increment:150 start:0
Colors= 
  id:AO  value:purple
  id:AA  value:rgb(0.5,0.5,0.5)
  id:AB  value:rgb(0.5,0.5,0.5)
  id:AC  value:rgb(0.5,0.5,0.5)
  id:AD  value:rgb(0.5,0.5,0.5)
  id:AE  value:rgb(0.5,0.5,0.5)
  id:AF  value:orange
PlotData=
  width:25 mark:(line,white) align:left fontsize:7

  bar:1950(856)      from:0 till:856 color:AO
  bar:1960(890)       from:0 till:890 color:AA
  bar:1970(666)       from:0 till:666 color:AB
  bar:1981(503)      from:0 till:503 color:AC
  bar:1991(442)      from:0 till:442 color:AD
  bar:2001(465)      from:0 till:465 color:AE
  bar:2007(428)      from:0 till:428 color:AF

## Política

PSOE
PP
Outros
Total

**2007**
2
5
0
**7**
Mayalde

**Mayalde** é un concello da provincia de Zamora, na comunidade autónoma de Castela e León; dentro da comarca de Tierra del Vino. Esténdese por unha área de 44&nbsp;km² onde no ano 2007 vivían 235 habitantes. Está situado a tan só 32&nbsp;km da capital da provincia, Zamora.

## Demografía
Evolución da poboación de Mayalde dende a década dos 50 ata agora:

ImageSize  = width:450 height:370
PlotArea   = width:400  height:300 left:50 bottom:45

DateFormat = yyyy
Period     = from:0 till:700

TimeAxis   = orientation:vertical
ScaleMajor = unit:year increment:100 start:0
Colors= 
  id:AO  value:blue
  id:AA  value:rgb(0.5,0.5,0.5)
  id:AB  value:rgb(0.5,0.5,0.5)
  id:AC  value:rgb(0.5,0.5,0.5)
  id:AD  value:rgb(0.5,0.5,0.5)
  id:AE  value:rgb(0.5,0.5,0.5)
  id:AF  value:red
PlotData=
  width:25 mark:(line,white) align:left fontsize:7

  bar:1950(683)      from:0 till:683 color:AO
  bar:1960(675)      from:0 till:675 color:AA
  bar:1970(504)      from:0 till:504 color:AB
  bar:1981(295)      from:0 till:295 color:AC
  bar:1991(251)      from:0 till:251 color:AD
  bar:2001(224)      from:0 till:224 color:AE
  bar:2007(235)      from:0 till:235 color:AF

## Política
O concello está gobernado polo socialista (PSOE) Fidel González Hernández, cuxo partido ocupa 80 % dos escanos do municipio.

PSOE
PP
Outros
Total

**2007**
4
1
0
**5**
Anllo, Sober

**Santo Estevo de Anllo** é unha parroquia do concello de Sober, na comarca de Terra de Lemos, na provincia de Lugo. Segundo o IGE, no ano 2007 tiña unha poboación de 227 habitantes, 104 eran homes e 123 eran mulleres.

Limita coas parroquias de Acedre e Rosende ao norte, Frontón ao oeste, San Martiño de Anllo ao leste, e Vilar de Cerreda e Santo Estevo de Ribas de Sil ao sur, as dúas na provincia de Ourense e separadas polo río Sil. A localidade de A Barca, Anllo, Sober antigamente pertencía á parroquia de Frontón, Pantón.

## Lugares e parroquias 
### Lugares de Anllo 
### Parroquias de Sober 
## Notas 
## Véxase tamén 
### Outros artigos 
* Lugares de Sober
Risco biolóxico

miniatura|200px|dereita|Símbolo internacional de risco biolóxico.

Un **risco biolóxico** (en inglés *biohazard*) consiste na presenza dun organismo, ou a substancia derivada dun organismo, que expón (sobre todo) unha ameaza á saúde humana. Isto pode incluír os residuos sanitarios, mostras dun microorganismo, virus ou toxina (dunha fonte biolóxica) que pode resultar patóxena. O termo e o seu símbolo asociado utilízase xeralmente como advertencia, de modo que esas persoas potencialmente expostas ás substancias o saiban para tomar precaucións.

## Contaminantes biolóxicos
As condicións de traballo poden resultar negativas se se realizan en presenza de contaminantes biolóxicos. Estes contaminantes son aqueles axentes biolóxicos que cando se introducen no corpo humano ocasionan enfermidades de tipo infeccioso ou parasitario.

O concepto de axente biolóxico inclúe, pero non está limitado, a bacterias, fungos, virus, protozoos, clamidias, endoparásitos humanos, produtos de recombinación, cultivos celulares humanos ou de animais e os axentes biolóxicos potencialmente infecciosos que estas células poidan conter, prións e outros axentes infecciosos.

## Vías de penetración no organismo
As principais vías de penetración no corpo humano son:

***Vía respiratoria**: a través da inhalación. As substancias tóxicas que penetran por esta vía normalmente atópanse no ambiente difundidas ou en suspensión (gases, vapores ou aerosois). É a vía maioritaria de penetración de substancias tóxicas.
***Vía dérmica**: por contacto coa pel, en moitas ocasións sen causar erupcións nin alteracións notables.
***Vía dixestiva**: a través da boca, esófago, estómago e os intestinos.
***Vía parenteral**: por contacto con feridas que non foron protexidas debidamente.

## Niveis de risco
O Centro de control e a prevención de enfermidades de Estados Unidos (CDC) categoriza varias enfermidades segundo os niveis de risco, sendo 1 o risco mínimo e 4 o risco extremo. En España estes niveis establécense no Real Decreto 664/1997.

* **Nivel 1**: varias clases de bacterias incluíndo *Bacillus subtilis*, hepatite canina, así como algúns cultivos de células e bacterias non infecciosas.
* **Nivel 2**: hepatite B, hepatite C, gripe, Enfermidade de Lyme, salmonelas, VIH, Tembladera.
* **Nivel 3**: ántrax, EEB, papeiras, Virus do Nilo Occidental, Síndrome Respiratoria Aguda Severa (SARS), varíola, tuberculose, tifo, Febre amarela.
* **Nivel 4**: febre boliviana, Dengue, Virus de Marburgo, Ébola, Hanta, Virus de Lassa e outras enfermidades hemorráxicas (sobre todo as africanas).

## Notas 
## Véxase tamén
### Bibliografía
* Preston, Richard (1994): *The Hot Zone*. Anchor Books: Division of Random House; Nova York.
* Real Decreto 664/1997, de 12 de maio, sobre a protección dos traballadores contra os riscos relacionados coa exposición a axentes biolóxicos durante o traballo (BOE nº 124, de 24.05.1997) http://www.boe.es/boe/dias/1997/05/24/pdfs/A16100-16111.pdf.

### Outros artigos
*Prevención de riscos laborais
### Ligazóns externas
* "Bioseguridade en laboratorios microbiolóxicos e biomédicos", Guía oficial da CDC.
Villaralbo

**Villaralbo** é un concello da provincia de Zamora, na comunidade autónoma de Castela e León. Encóntrase a tan só 5&nbsp;km da capital, Zamora.

## Demografía 
Esténdese por unha área de 22&nbsp;km² onde no ano 2024 vivían 1&nbsp;805 habitantes.

 
## Administración 
thumb|Casa consistorial.

## Notas 
## Véxase tamén
Roales del Pan

**Roales del Pan** é un concello da provincia de Zamora, na comunidade autónoma de Castela e León. Esténdese por unha área de 10.89&nbsp;km² onde no ano 2007 vivían 523 habitantes. Encóntrase a tan só 7&nbsp;km da capital, Zamora.

## Demografía 
Evolución da poboación de Roales dende a década dos 50 ata agora:

ImageSize = width:450 height:370
PlotArea = width:400 height:300 left:50 bottom:45

DateFormat = yyyy
Period = from:0 till:600

TimeAxis = orientation:vertical
ScaleMajor = unit:year increment:100 start:0
Colors= 
  id:AO  value:blue
  id:AA  value:rgb(0.5,0.5,0.5)
  id:AB  value:rgb(0.5,0.5,0.5)
  id:AC  value:rgb(0.5,0.5,0.5)
  id:AD  value:rgb(0.5,0.5,0.5)
  id:AE  value:rgb(0.5,0.5,0.5)
  id:AF  value:black
PlotData=
  width:25 mark:(line,white) align:left fontsize:7

  bar:1950(510)      from:0 till:510 color:AO
  bar:1960(468)      from:0 till:468 color:AA
  bar:1970(410)      from:0 till:410 color:AB
  bar:1981(329)      from:0 till:329 color:AC
  bar:1991(328)      from:0 till:328 color:AD
  bar:2001(490)      from:0 till:490 color:AE
  bar:2007(523)      from:0 till:523 color:AF

 
## Política
O repartimento de escanos quedou deste xeito:

PSOE
PP
Outros
Total

**2007**
3
4
0
**7**
Linguas de Alemaña

A lingua oficial de Alemaña é o alemán estándar, e arredor do 95% da poboación do país fala alemán estándar ou outra forma dialectal como primeira lingua. Esta cifra inclúe os falantes de baixo saxón, que nas estatísticas non é considerado un idioma diferenciado.

As principais linguas autóctonas minoritarias son:
*Sorbio 0.09%
*Romaní 0.08%
*Dinamarqués 0.06%
*Frisón 0.01%

## Notas
Highlands

As **Highlands** ou **Terras Altas Escocesas** (**Highlands** en inglés, '''A' Ghàidhealtachd** en gaélico escocés, **Hielands'* en scots), é unha rexión montañosa do norte de Escocia. É unha área con baixa densidade de poboación, e cun relevo moi variado. O principal centro administrativo é Inverness. 

Respecto da cultura, o trazo máis distintivo é a influencia celta na cultura, incluíndo o mantemento do gaélico escocés como a lingua materna dunha parte da poboación, e un maior predominio da actividade agrícola e gandeira, comparado co resto do país. 

Durante os séculos XVIII e XIX miles de persoas foron desaloxadas e forzadas a emigrar ao sur ou a América e Australia. Produciuse cando o sistema feudal entrou en crise. 

A unidade administrativa do condado denominado Highland soamente ocupa un 40% (aproximadamente) da rexión xenericamente denominada *Highlands''. O resto do territorio está repartido entre os condados de Aberdeenshire, Angus, Argyll e Bute, Moray, Perth e Kinross, e Stirling. 

## Notas
Matilla la Seca

**Matilla la Seca** é un concello da provincia de Zamora, na comunidade autónoma de Castela e León. Esténdese por unha área de 12.19&nbsp;km² onde no ano 2007 vivían só 58 habitantes.

## Demografía
Evolución da poboación de Matilla la Seca dende a década dos 50 ata agora:

ImageSize  = width:450 height:370
PlotArea   = width:400  height:300 left:50 bottom:45

DateFormat = yyyy
Period     = from:0 till:250

TimeAxis   = orientation:vertical
ScaleMajor = unit:year increment:20 start:0
Colors= 
  id:AO  value:orange
  id:AA  value:rgb(0.5,0.5,0.5)
  id:AB  value:rgb(0.5,0.5,0.5)
  id:AC  value:rgb(0.5,0.5,0.5)
  id:AD  value:rgb(0.5,0.5,0.5)
  id:AE  value:rgb(0.5,0.5,0.5)
  id:AF  value:purple
PlotData=
  width:25 mark:(line,white) align:left fontsize:7

  bar:1950(180)      from:0 till:180 color:AO
  bar:1960(183)      from:0 till:183 color:AA
  bar:1970(162)      from:0 till:162 color:AB
  bar:1981(125)      from:0 till:125 color:AC
  bar:1991(93)      from:0 till:93 color:AD
  bar:2001(70)      from:0 till:70 color:AE
  bar:2007(58)      from:0 till:58 color:AF

## Política
O repartimento de escanos quedou deste xeito:

PSOE
PP
Outros
Total

**2007**
0
1
0
**1**
Basauri

**Basauri** é un concello da provincia de Biscaia, na comunidade autónoma do Euskadi. Esténdese por unha área de 7.16&nbsp;km² onde no ano 2007 vivían 43.250 habitantes. Encóntrase a tan só 7&nbsp;km da capital, Bilbao.
## Demografía
Evolución da poboación de Basauri dende a década dos 50 ata agora:

ImageSize  = width:450 height:370
PlotArea   = width:400  height:300 left:50 bottom:45

DateFormat = yyyy
Period     = from:0 till:60000

TimeAxis   = orientation:vertical
ScaleMajor = unit:year increment:5000 start:0
Colors= 
  id:AO  value:purple
  id:AA  value:orange
  id:AB  value:purple
  id:AC  value:orange
  id:AD  value:purple
  id:AE  value:orange
  id:AF  value:green
PlotData=
  width:25 mark:(line,white) align:left fontsize:7

  bar:1950      from:0 till:11626 color:AO
  bar:1960      from:0 till:22991 color:AA
  bar:1970      from:0 till:41558 color:AB
  bar:1980      from:0 till:55648 color:AC
  bar:1990      from:0 till:50940 color:AD
  bar:2001      from:0 till:46669 color:AE
  bar:2007      from:0 till:43250 color:AF

## Política
A repartición de escanos quedou deste xeito:
Abeto de Douglas

miniatura|*Pseudotsuga menziesii*
miniatura|*Pseudotsuga menziesii*.
O **abeto de Douglas**, tamén coñecido como **piñeiro de Oregón**, (***Pseudotsuga menziesii***) é unha árbore do xénero *Pseudotsuga* orixinaria de América do Norte. En Galicia é empregado en repoboacións forestais e tamén con fins ornamentais.
## Descrición 
É unha árbore de folla perenne e monoica. Adoita chegar aos 75 m de altura, aínda que existen exemplares de ata 100 metros. Está considerada como unha das árbores máis altas do mundo. O abeto máis alto de que se ten constancia era coñecido como "Mineral Tree". Medrou preto de Mount Rainier, en Washington; tiña 1020 anos de idade e 119,8 m de altura, e caeu en 1930. Na actualidade o máis alto é o abeto "Brummit", descuberto en 1991 en Coos County, no Estado de Oregón. Mide 100,27 m de altura e 3,5 m de diámetro, e ten un volume de 296,63 m³.

A súa cortiza é grosa, máis ou menos profundamente fendida e de cor marrón avermellada. En árbores novas a cortiza é gris e con bóchegas de resina. 

As follas son acículas flexibles e acanaladas na face, de 2 a 3&nbsp;cm de lonxitude e de cor verde escura, cun forte olor a limón ou mandarina ao fretar. As inflorescencias masculinas son verde-amareladas e as femininas verdosas ou vermellas. 

Piña grande, de cor marrón clara e con brácteas que sobresaen entre as escamas.

## Hábitat 
Na súa área nativa vai dende a latitude 19º ata 55ºN. Medra nunha ampla variedade de condicións climáticas aínda que case todas cunha grande influencia oceánico-marítima caracterizada por invernos húmidos ( 700mm de precipitación como mínimo ) e frescos, veraos relativamente secos, e longos períodos libres de xeada. En climas semellantes ao galego a especie medra dende o nivel do mar ata os 1830m de altitude dependendo da orientación: sollío ou avesedo e a exposición.

Ten as mellores medranzas en chans ben aireados, profundos e con pH de 5 a 6. Non prospera ben en chans compactos e con mal drenaxe. É bastante tolerante coa fertilidade do chan aínda que non tolera os chans máis pobres de uzais e toxeiras.

## Usos 
A madeira do abeto Douglas ten unha grande duración, incluso no exterior. Tamén ten excelentes propiedades mecánicas. Ambas características  a converten en madeira de elección na construción en determinadas circunstancias. A cor salmón da veta e a ausencia de nós se ben cultivada fai que sexa tamén moi apreciada en carpintaría interior.

É especialmente interesante citar que debido á cobertura da súa copa produce unha zona de sombra onde non medra o monte baixo co que o risco de incendios diminúe moito con respecto a outras coníferas coma o piñeiro.

## Notas 
## Véxase tamén 
### Outros artigos 
* Abeto
* *Pseudotsuga*
La Puebla de Montalbán

**La Puebla de Montalbán** é un concello da provincia de Toledo, na comunidade autónoma de Castela-A Mancha. Esténdese por unha área de 141,16&nbsp;km² onde no ano 2007 vivían 8.004 habitantes. Encóntrase a 35&nbsp;km da capital, Toledo.

## Demografía 
Evolución da poboación de Puebla de Montalbán dende a década dos 50:

ImageSize = width:500 height:400
PlotArea = width:400 height:350 left:50 bottom:45

DateFormat = yyyy
Period = from:0 till:8500

TimeAxis = orientation:vertical
ScaleMajor = unit:year increment:500 start:0
Colors= 
  id:AO  value:red
  id:AA  value:yellow
  id:AB  value:red
  id:AC  value:yellow
  id:AD  value:red
  id:AE  value:yellow
  id:AF  value:purple
PlotData=
  width:25 mark:(line,white) align:left fontsize:7

  bar:1950(7001)      from:0 till:7001 color:AO
  bar:1960(7810)      from:0 till:7810 color:AA
  bar:1970(6904)      from:0 till:6904 color:AB
  bar:1981(6404)      from:0 till:6404 color:AC
  bar:1991(6218)      from:0 till:6218 color:AD
  bar:2001(7131)      from:0 till:7131 color:AE
  bar:2007(8004)      from:0 till:8004 color:AF
Malpica de Tajo

**Malpica de Tajo** é un concello da provincia de Toledo, na comunidade autónoma de Castela-A Mancha. Esténdese por unha área de 80&nbsp;km² onde no ano 2007 vivían 2.073 habitantes. Encóntrase a 51&nbsp;km da capital, Toledo.

## Demografía 
Evolución da poboación de Malpica de Tajo dende a década dos 50:

ImageSize = width:500 height:400
PlotArea = width:400 height:350 left:50 bottom:45

DateFormat = yyyy
Period = from:0 till:2500

TimeAxis = orientation:vertical
ScaleMajor = unit:year increment:500 start:0
Colors= 
  id:AO  value:green
  id:AA  value:blue
  id:AB  value:green
  id:AC  value:blue
  id:AD  value:green
  id:AE  value:blue
  id:AF  value:orange
PlotData=
  width:25 mark:(line,white) align:left fontsize:7

  bar:1950(2016)      from:0 till:2016 color:AO
  bar:1960(2229)      from:0 till:2229 color:AA
  bar:1970(2016)      from:0 till:2016 color:AB
  bar:1981(1766)      from:0 till:1766 color:AC
  bar:1991(1773)      from:0 till:1773 color:AD
  bar:2001(1892)      from:0 till:1892 color:AE
  bar:2007(2073)      from:0 till:2073 color:AF
Benalup-Casas Viejas

**Benalup-Casas Viejas** é un concello da provincia de Cádiz, na comunidade autónoma de Andalucía. Esténdese por unha área de 60.70&nbsp;km² onde no ano 2016 vivían 7.003 habitantes, cunha densidade de 115.37 hab./km². Encóntrase a 63&nbsp;km da capital, Cádiz.

## Demografía 
Evolución da poboación de Benalup-Casas Viejas dende a década dos 50 ata agora:

ImageSize = width:500 height:400
PlotArea = width:400 height:350 left:50 bottom:45

DateFormat = yyyy
Period = from:0 till:7500

TimeAxis = orientation:vertical
ScaleMajor = unit:year increment:500 start:0
Colors= 
  id:AO  value:purple
  id:AA  value:blue
  id:AB  value:green
  id:AC  value:blue
  id:AD  value:green
  id:AE  value:blue
  id:AF  value:orange
PlotData=
  width:25 mark:(line,white) align:left fontsize:7

  bar:1996      from:0 till:5971 color:AO
  bar:1999      from:0 till:6179 color:AA
  bar:2001      from:0 till:6342 color:AB
  bar:2002      from:0 till:6371 color:AC
  bar:2004      from:0 till:6706 color:AD
  bar:2006      from:0 till:6865 color:AE
  bar:2007      from:0 till:7038 color:AF

 
 
## Política 
A repartición de escanos quedou deste xeito, dando a alcaldía ó socialista Francisco González Cabaña :

## Véxase tamén 
### Outros artigos 
* Sucesos de Casas Viejas
### Ligazóns externas 
* Benalup-Casas Viejas  - Sistema de Información Multiterritorial de Andalucía
Chipiona

dereita|miniatura|300px|Santuario de Nosa Sra. de Regla
miniatura|225px|Obras da segunda fase de Costa Balea (Chipiona)
**Chipiona** é un concello da provincia de Cádiz, na comunidade autónoma de Andalucía. Esténdese por unha área de 33&nbsp;km² onde no ano 2007 vivían 18.182 habitantes, cunha densidade de 551,14  hab./km². Encóntrase a 54&nbsp;km da capital, Cádiz.

## Demografía
Evolución da poboación de **Chipiona** dende a década dos 50 ata agora:

ImageSize  = width:500 height:400
PlotArea   = width:400  height:350 left:50 bottom:45

DateFormat = yyyy
Period     = from:0 till:20000

TimeAxis   = orientation:vertical
ScaleMajor = unit:year increment:10000 start:0
Colors= 
  id:AO  value:red
  id:AA  value:blue
  id:AB  value:orange
  id:AC  value:red
  id:AD  value:blue
  id:AE  value:orange
  id:AF  value:pink
PlotData=
  width:25 mark:(line,white) align:left fontsize:7

  bar:1940      from:0 till:6095 color:AO
  bar:1970      from:0 till:9974 color:AA
  bar:1999      from:0 till:16200 color:AB
  bar:2002      from:0 till:17127 color:AC
  bar:2004      from:0 till:17603 color:AD
  bar:2005      from:0 till:17730 color:AE
  bar:2007      from:0 till:18182 color:AF

 

 
## Política
O repartimento de escanos quedou deste xeito, dando a alcaldía ó socialista Manuel García Moreno :

PSOE
PP
PA
Outros
Total

**2007**
10
4
1
2
**17**

## Véxase tamén 
### Ligazóns externas 
*Sistema de Información Multiterritorial de Andalucía: Chipiona
Vila da Area, San Xurxo da Mariña, Ferrol

**Vila da Area** é un lugar da parroquia de San Xurxo da Mariña no concello de Ferrol na provincia da Coruña. Tiña 229 habitantes no ano 2007 segundo datos do Instituto Galego de Estatística dos cales eran 120 homes e 109 mulleres, o que supón unha diminución con relación ao ano 2004 cando tiña 237 habitantes.

Neste lugar está a praia de San Xurxo, un dos areais máis concorridos de Ferrol. No verán aumenta considerablemente a súa poboación ó contar cun importante número de vivendas empregadas como segunda residencia.

miniatura|250px|dereita|Praia de San Xurxo.

## Lugares e parroquias
### Lugares de San Xurxo da Mariña
### Parroquias de Ferrol
Escudo de Irlanda

O **escudo de Irlanda** (en inglés *Coat of arms of Ireland*, en gaélico *Armas na hÉireann*) é o escudo de armas oficial da República de Irlanda dende o 9 de novembro de 1945. Consiste nun brasón azur cun arpa dourada con cordas de prata, consolidando así a tradición da arpa gaélica, a chamada *clàrsach*, como o emblema heráldico tradicional de Irlanda.

## A arpa irlandesa 
A arpa é recoñecida como un símbolo de Irlanda xa dende o século XIII, e a súa primeira aparición nas cuñaxes monetarias anglo-irlandesas data de 1536, durante o reinado de Henrique VIII, aparecendo como o terceiro cuarto do escudo de armas real do Reino Unido.

A arpa foi escollida como o emblema estatal tralo establecemento do Estado Libre de Irlanda, e unha das súas primeiras aplicacións foi no Gran Selo do Estado Libre de Irlanda, e seguiu sendo o emblema estatal despois de que se adoptase a Constitución de Irlanda. A imaxe da arpa é empregada nas cuñaxes monetarias, pasaportes e outros documentos oficiais estatais, así como nos emblemas do Presidente, o Taoiseach, o Tánaiste e os Ministros do Goberno e outros cargos oficiais.

A arpa das moedas cuñadas en 1928 está baseada no arpa de Galway e na do Trinity College, mentres que unha versión moito máis modificada introduciuse na cuñaxe de 1939, que é a que subsiste hoxe día nas moedas de euro de Irlanda.

## O escudo de armas real de Irlanda 
[dereita|200px|miniatura|[Escudo do Reino Unido|Escudo de armas real do Reino Unido, coa arpa irlandesa]] 
A partir da chegada da dinastía Estuardo aos tronos de Inglaterra e Irlanda en 1603, o escudo de armas real comezou a usar a arpa irlandesa representando ao Reino de Irlanda. A través dos anos, a arpa foi alterada e recolocada representando os diferentes cambios no panorama político ata que o escudo de armas real británico acadou a oficialidade coa ascensión ao trono do Reino Unido da raíña Vitoria I en 1819, momento dende o cal permaneceu inalterado. Este escudo de armas mostra a arpa irlandesa tanto en Inglaterra, Escocia e Gales coma no escudo de armas do Canadá, no cuarto inferior esquerdo.

## A arpa de Brian Boru 
A arpa de Brian Boru (tamén denominada como a *Arpa do Trinity College*) data concretamente de finais do século XIV e móstrase de xeito permanente na Gran Sala da biblioteca do Trinity College de Dublín, sendo a representación desta arpa máis antiga que aínda existe en Irlanda. Esta arpa foi así denominada por Brian Boru, Gran Rei de Irlanda, aínda que morreu 400 anos antes de que a arpa fose fabricada, xa que logo non puido pertencer a el.
Vila da Eirexa, San Xurxo da Mariña, Ferrol

**Vila da Eirexa** é un lugar da parroquia de San Xurxo da Mariña no concello de Ferrol na provincia da Coruña. Segundo o IGE en 2017 tiña 197 habitantes, dous máis ca en 2007, cando estaban censados 99 homes e 96 mulleres, e doce menos ca en 2004.

Neste lugar está a igrexa parroquial que lle dá o seu nome.

## Lugares e parroquias
### Kugares de San Xurxo da Mariña
### Parroquias de Ferrol